Document ID: /roh_data/filtered/fineweb-2-filterrobots_roh.jsonl.gz/71560

Surses – liberalisaziun da temps d’avertura
- Mardi, 24.5.2016, 7:53
A Savognin ha la radunanza communala da Surses approvà cun gronda maioritad la lescha davart ils dis da paus publics. Questa lescha permetta a las butias d'avair avert era ils dis da paus publics ed ils firads.
Il dretg superiur - sco per exempel la lescha da lavur - sto però vegnir respectà. En pli na prevesa questa lescha naginas restricziuns per las uras d'avertura da las butias.
Ultra da quai ha il suveran decis da stritgar dus firads e d'approvar la lescha d'ustaria e la lescha da natiralisaziun.
RR novitads 06:00 / RR actualitad 17:00